CELEX: 32021R1917
Language: lt
Date: 2021-11-03 00:00:00
Title: Komisijos reglamentas (ES) 2021/1917 2021 m. lapkričio 3 d. kuriuo dėl 2-(4-metilfenoksi)-N-(1H-pirazol-3-il)-N-(tiofen-2-ilmetil)acetamido įtraukimo į Sąjungos kvapiųjų medžiagų sąrašą iš dalies keičiamas Europos Parlamento ir Tarybos reglamento (EB) Nr. 1334/2008 I priedas (Tekstas svarbus EEE)

2021 11 4   
               
               
                  LT
               
               
                  Europos Sąjungos oficialusis leidinys
               
               
                  L 389/15
               
            
         KOMISIJOS REGLAMENTAS (ES) 2021/1917
         2021 m. lapkričio 3 d.
         kuriuo dėl 2-(4-metilfenoksi)-N-(1H-pirazol-3-il)-N-(tiofen-2-ilmetil)acetamido įtraukimo į Sąjungos kvapiųjų medžiagų sąrašą iš dalies keičiamas Europos Parlamento ir Tarybos reglamento (EB) Nr. 1334/2008 I priedas
         (Tekstas svarbus EEE)
         EUROPOS KOMISIJA,
         atsižvelgdama į Sutartį dėl Europos Sąjungos veikimo,
         atsižvelgdama į 2008 m. gruodžio 16 d. Europos Parlamento ir Tarybos reglamentą (EB) Nr. 1334/2008 dėl kvapiųjų medžiagų ir aromatinių savybių turinčių tam tikrų maisto ingredientų naudojimo maisto produktuose ir ant jų ir iš dalies keičiantį Tarybos reglamentą (EEB) Nr. 1601/91, reglamentus (EB) Nr. 2232/96 ir (EB) Nr. 110/2008 bei Direktyvą 2000/13/EB (1), ypač į jo 11 straipsnio 3 dalį,
         atsižvelgdama į 2008 m. gruodžio 16 d. Europos Parlamento ir Tarybos reglamentą (EB) Nr. 1331/2008, nustatantį maisto priedų, fermentų ir kvapiųjų medžiagų leidimų suteikimo procedūrą (2), ypač į jo 7 straipsnio 5 dalį,
         kadangi:
         
                     (1)
                  
                  
                     Reglamento (EB) Nr. 1334/2008 I priede pateiktas Sąjungos kvapiųjų medžiagų ir žaliavų, patvirtintų naudoti maisto produktuose ir ant jų, sąrašas ir nurodytos jų naudojimo sąlygos;
                  
               
                     (2)
                  
                  
                     Komisijos įgyvendinimo reglamentu (ES) Nr. 872/2012 (3) patvirtintas kvapiųjų medžiagų sąrašas ir tas sąrašas įtrauktas į Reglamento (EB) Nr. 1334/2008 I priedo A dalį;
                  
               
                     (3)
                  
                  
                     šis sąrašas gali būti atnaujintas pagal Reglamento (EB) Nr. 1331/2008 3 straipsnio 1 dalyje nustatytą bendrą procedūrą Komisijos iniciatyva arba gavus valstybės narės ar suinteresuotosios šalies paraišką;
                  
               
                     (4)
                  
                  
                     2015 m. gruodžio 7 d. Komisijai pateikta paraiška dėl leidimo naudoti 2-(4-metilfenoksi)-N-(1H-pirazol-3-il)-N-(tiofen-2-ilmetil)acetamidą (FL Nr. 16.133) kaip kvapiąją medžiagą įvairiuose maisto produktuose, kurie iš esmės priskiriami kelioms maisto produktų kategorijoms Sąjungos kvapiųjų medžiagų ir žaliavų sąraše. Apie paraišką buvo pranešta Europos maisto saugos tarnybai (toliau – Tarnyba), siekiant gauti jos nuomonę. Komisija taip pat pagal Reglamento (EB) Nr. 1331/2008 4 straipsnį su paraiška supažindino valstybes nares;
                  
               
                     (5)
                  
                  
                     Tarnyba savo 2018 m. rugsėjo 12 d. priimtoje nuomonėje (4) įvertino medžiagos FL Nr. 16.133 saugą, kai ji naudojama kaip kvapioji medžiaga, ir padarė išvadą, kad jos naudojimas nekelia saugos problemų neviršijant įvairiems skirtingų kategorijų maisto produktams nustatyto kiekio. Tarnyba taip pat nurodė, kad jos išvada dėl cheminės medžiagos saugos netaikoma tais atvejais, kai medžiagos gali būti pridedama į skaidrius gėrimus, kuriuose gali įvykti tos medžiagos fototransformacija. Šios kvapiosios medžiagos turėtų būti pridedama tik į neskaidrius maisto produktus, supakuotus talpyklose, apsaugotose nuo šviesos;
                  
               
                     (6)
                  
                  
                     pagal Reglamento (EB) Nr. 1334/2008 15 straipsnio 1 dalies c punktą informacija apie specialias laikymo ir naudojimo sąlygas turėtų būti pateikta vartotojams ženklinant kvapiąją medžiagą ir (arba) preparatus, į kuriuos buvo pridėta tos kvapiosios medžiagos. Ant talpyklų turėtų būti pateiktas nurodymas, pvz., „laikyti atokiau nuo šviesos“.
                  
               
                     (7)
                  
                  
                     Tarnyba taip pat pažymėjo, kad medžiaga FL Nr. 16.133 keičia kvapiąsias savybes;
                  
               
                     (8)
                  
                  
                     ši kvapioji medžiaga nėra skirta parduoti galutiniams vartotojams, todėl ji turėtų būti pateikiama rinkai užtikrinant, kad tokio pardavimo būtų išvengta.
                  
               
                     (9)
                  
                  
                     Tarnybos nuomone, medžiagos FL Nr. 16.133 kaip kvapiosios medžiagos naudojimas nekelia saugos problemų nurodytomis naudojimo sąlygomis ir tikėtina, kad jos naudojimas neklaidins vartotojų, todėl tikslinga leisti naudoti šią medžiagą kaip kvapiąją medžiagą;
                  
               
                     (10)
                  
                  
                     todėl dėl 2-(4-metilfenoksi)-N-(1H-pirazol-3-il)-N-(tiofen-2-ilmetil)acetamido įtraukimo į Sąjungos kvapiųjų medžiagų sąrašą turėtų būti iš dalies pakeista Europos Parlamento ir Tarybos reglamento (EB) Nr. 1334/2008 I priedo A dalis;
                  
               
                     (11)
                  
                  
                     šiame reglamente nustatytos priemonės atitinka Augalų, gyvūnų, maisto ir pašarų nuolatinio komiteto nuomonę,
                  
               PRIĖMĖ ŠĮ REGLAMENTĄ:
         
            1 straipsnis
            Reglamento (EB) Nr. 1334/2008 I priedo A dalis iš dalies keičiama pagal šio reglamento priedą.
         
         
            2 straipsnis
            Kvapiosios medžiagos 2-(4-metilfenoksi)-N-(1H-pirazol-3-il)-N-(tiofen-2-ilmetil)acetamido neleidžiama parduoti galutiniam vartotojui.
         
         
            3 straipsnis
            Laikantis galutiniam vartotojui neskirtų parduoti kvapiųjų medžiagų ženklinimo reikalavimų pagal Reglamento (EB) Nr. 1334/2008 15 straipsnio 1 dalies c punktą, pakuočių ar talpyklų etiketėse pateikiama ši papildoma informacija:
            
                        —
                     
                     
                        „Sudėtyje yra medžiagos FL 16.133. Apsaugoti nuo šviesos, kad būtų išvengta jos fototransformacijos.“
                     
                  
                        —
                     
                     
                        ir nurodymas, pvz., „laikyti atokiau nuo šviesos“.
                     
                  
         
            4 straipsnis
            Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.
         
         
            Šis reglamentas privalomas visas ir tiesiogiai taikomas visose valstybėse narėse.
            Priimta Briuselyje 2021 m. lapkričio 3 d.
            
               
                  Komisijos vardu
               
               
                  Pirmininkė
               
               Ursula VON DER LEYEN
            
         
         
            (1)  OL L 354, 2008 12 31, p. 34.
         
            (2)  OL L 354, 2008 12 31, p. 1.
         
            (3)  2012 m. spalio 1 d. Komisijos įgyvendinimo reglamentas (ES) Nr. 872/2012, kuriuo patvirtinamas Europos Parlamento ir Tarybos reglamente (EB) Nr. 2232/96 numatytas kvapiųjų medžiagų sąrašas, jis įtraukiamas į Europos Parlamento ir Tarybos reglamento (EB) Nr. 1334/2008 I priedą, ir panaikinamas Komisijos reglamentas (EB) Nr. 1565/2000 ir Komisijos sprendimas 1999/217/EB (OL L 267, 2012 10 2, p. 1).
         
            (4)  EFSA Journal 2018;16(10):5421.
      
      
         
            PRIEDAS
            Reglamento (EB) Nr. 1334/2008 I priedo A dalies 2 skirsnio 1 lentelėje įterpiamas šis įrašas, skirtas FL Nr. 16.133:
            
               
                           „16.133
                        
                        
                           2-(4-metilfenoksi)-N-(1H-pirazol-3-il)-N-(tiofen-2-ilmetil)acetamidas
                        
                        
                           1374760-95-8
                        
                        
                           2237
                        
                        
                            
                        
                        
                           Bent 99 %, piko sritis (UPLC-UV, 254 nm)
                        
                        
                           
                                       1.
                                    
                                    
                                       Kvapiosios medžiagos naudojimo apribojimai šių kategorijų maisto produktuose:
                                       1.4 kategorijos maisto produktuose: Neskaidrūs aromatizuoti rauginto pieno gaminiai, įskaitant termiškai apdorotus produktus, supakuoti į neskaidrias pakuotes ir (arba) talpyklas – ne daugiau kaip 3 mg/kg
                                       3.0 kategorijos maisto produktuose: nepermatomi valgomieji ledai, įskaitant šerbetą, supakuoti į neskaidrias pakuotes ir (arba) talpyklas – ne daugiau kaip 3 mg/kg
                                       5.1 kategorijos maisto produktuose: neskaidrūs kakavos produktai ir šokolado produktai, įskaitant imitacijas ir šokolado pakaitalus, supakuoti į neskaidrias pakuotes ir (arba) talpyklas – ne daugiau kaip 15 mg/kg
                                       5.2 kategorijos maisto produktuose: neskaidrūs konditerijos gaminiai, įskaitant kietus ir minkštus saldainius, nuga ir pan., išskyrus 05.1, 05.3 ir 05.4 kategorijų produktus, supakuoti į neskaidrias pakuotes ir (arba) talpyklas – ne daugiau kaip 15 mg/kg
                                       5.3 kategorijos maisto produktuose: neskaidri kramtomoji guma, supakuota į neskaidrias pakuotes ir (arba) talpyklas – ne daugiau kaip 150 mg/kg
                                       5.4 kategorijos maisto produktuose: neskaidrūs papuošimai (pvz., smulkių kepinių), užpilai (ne vaisiniai) ir saldieji padažai, supakuoti į neskaidrias pakuotes ir (arba) talpyklas – ne daugiau kaip 15 mg/kg
                                       12.5 kategorijos maisto produktuose: neskaidrios sriubos ir sultiniai, supakuoti į neskaidrias pakuotes ir (arba) talpyklas – ne daugiau kaip 3 mg/kg
                                       12.6 kategorijos maisto produktuose: neskaidrūs padažai ir panašūs produktai, supakuoti į neskaidrias pakuotes ir (arba) talpyklas – ne daugiau kaip 15 mg/kg
                                       14.1.4 kategorijos maisto produktuose: neskaidrūs aromatizuoti gėrimai, tik gėrimams pieno pagrindu, supakuoti į neskaidrias pakuotes ir (arba) talpyklas – ne daugiau kaip 3 mg/kg
                                       16 kategorijos maisto produktuose: neskaidrūs desertai, išskyrus 1, 3 ir 4 kategorijų produktus, supakuoti į neskaidrias pakuotes ir (arba) talpyklas – ne daugiau kaip 3 mg/kg
                                    
                                 
                                       2.
                                    
                                    
                                       Šios kvapiosios medžiagos neleidžiama parduoti galutiniam vartotojui.
                                    
                                 
                                       3.
                                    
                                    
                                       Pateikiama toliau nurodyta informacija. „sudėtyje yra medžiagos FL 16.133. Apsaugoti nuo šviesos, kad būtų išvengta jos fototransformacijos“. Talpyklos turi būti neskaidrios. Taip pat pateikiamas nurodymas ant talpyklų, pvz., „laikyti atokiau nuo šviesos“.
                                    
                                 
                        
                            
                        
                        
                           EFSA“